中國（壽光）國際蔬菜科技博覽會

簡稱蔬菜博覽會、壽光菜博會或菜博會，喺2000年創辦，中國喺國務院登記備案，並由商務部批准舉辦嘅國際性專業蔬菜展會，集產品展銷、經貿洽談、科技推廣、觀光旅遊做一體，至依家已成功舉辦屆。

歷史同沿革 
2000年4月20號，第一屆中國蔬菜博覽會在原壽光蔬菜批發市場開幕。廳內面積3500平方米，設150個標準展位。展會共簽定協議合同項目230個，簽約額11.9億元；貿易合同8個，貿易額10億元。同時，參觀展會的遊客絡繹不絕，使得原定的7天會期延長為18天。

首屆菜博會攞到好大成功，跟住嚟嘅就係展示規模嘅擴大。呢個時候，原有嘅壽光蔬菜批發市場已唔能滿足辦展需求，市政府隨即決定喺2000年秋天喺洛城起蔬菜高科技示範園。2001年4月20號，第二屆中國國際蔬菜博覽會喺新起嘅壽光市蔬菜高科技示範園開幕。主展區總展覽面積達3.3萬平方米，廳內面積擴大到6700平方米，設500個室內外展位。展會共簽約項目75個，簽約額18億元；簽定貿易合同34個，貿易額15億元。呢屆菜博會亦成為國內規模最大嘅蔬菜專業展會。

2002年4月20號，第三屆中國國際蔬菜科技博覽會喺壽光市蔬菜高科技示範園開幕。呢屆菜博會首次將「科技」二字寫入大會名稱入面，亦係中國加入世界貿易組織之後舉辦嘅首個農業專業展會。主展區總展覽面積擴大到8萬平方米，設900餘個室內外展位。展會共簽訂合同、協議92個，簽約額32億元，貿易額20億元。

2003年4月20號，第四屆中國國際蔬菜科技博覽會喺壽光市蔬菜高科技示範園開幕。儘管受「非典」影響，呢屆菜博會喺4月30號提前閉館，但重係攞到良好嘅效果。主展區總展覽面積擴大到10萬平方米，共簽訂合資、合作同獨資項目76個，總投資額達42.78億元，引資額37.38億元，貿易額27億元。

2004年4月20號，第五屆中國國際蔬菜科技博覽會喺壽光市蔬菜高科技示範園開幕。主展區共設1000個室內外展位，並擴大咗實地種植同蔬菜景點製作。展會共簽咗合同、協議77個，簽約額52億元，貿易額31億元。從呢屆開始，菜博會正式被商務部批准做年度例會。

2005年舉辦嘅第六屆菜博會，主展區總展覽面積擴大到15萬平方米，廳內面積擴大到5萬平方米，設1200餘個室內外展位，參會參展人數首次突破100萬人次，簽約額突破90億元，貿易額突破150億元。2006年舉辦嘅第七屆菜博會，展示規模進一步擴大，主展區室內展覽面積擴大到7萬平方米，設1500個室內外展位，並首次設立「藥用蔬菜廳」同「花卉廳」，參會參展人數突破130萬人次。從呢屆菜博會開始，會期由原來嘅18日延長至31日。

2007年舉辦嘅第八屆菜博會，主展區總展覽面積擴大到18萬平方米，廳內面積擴大到8.5萬平方米，並首次將八號展廳定名做蔬菜文化藝術景觀展示廳，主力打造生態農業觀光旅遊，呢屆展會參會參展人數達146萬人次，簽約額89億元，貿易額178億元。伴隨着農展館嘅投入使用，2008年舉辦嘅第九屆菜博會主展區總展覽面積擴大到35萬平方米，廳內面積擴大到12萬平方米，設室內外展位2000餘個，參會參展人數達152萬人次，簽約額突破130億元，貿易額突破200億元。

2009年舉辦嘅第十屆菜博會，植物工廠、管道栽培等新技術首次亮相，參會參展人數達171萬人次，簽約額106億元，貿易額161億元，蔬菜高科技示範園被國家旅遊局正式授牌為國家4A級旅遊景區。2011年舉辦嘅第十二屆菜博會，總面積達2萬平方米的採摘園正式投入使用，廳內面積擴大到15萬平方米，參會參展人數首次突破200萬人次。2012年舉辦嘅第十三屆菜博會，磁懸浮蔬菜種植、機器人自動化採摘等新技術首次亮相，參會參展人數達212萬人次，簽約額381億元，貿易額161億元。

2013年舉辦嘅第十四屆菜博會，九號、十號展廳正式投入使用，主展區總展覽面積擴大到45萬平方米，廳內面積擴大到16萬平方米，參會參展人數達216萬人次，簽約額372億元，貿易額162億元。從呢屆菜博會開始，每年5月8號－5月20號將會同步舉辦中國文化產業博覽會，菜博會會期亦從原來的31日延長至41日。

2015年舉辦嘅第十六屆菜博會，重新翻建嘅三號、四號展廳正式投入使用，原四號展廳改名做十一號展廳，展示規模進一步擴大，參會參展人數達219萬人次，簽約額222億元，引資額190億元，貿易額160億元。2016年4月20號，第十七屆中國國際蔬菜科技博覽會喺壽光市蔬菜高科技示範園開幕。同年4月30號，壽光市首個大型城市綜合體——全福元中心正式開業，全面開啟壽光商業新紀元。

2018年，菜博會正式加入國際展覽業協會，係大中華地區唯一嘅蔬菜科技領域UFI認證展覽。2019年4月20號，第二十屆中國國際蔬菜科技博覽會喺壽光市蔬菜高科技示範園開幕。呢屆菜博會改良咗檢票方式，由原本嘅「一館一檢」變做「一票通」，大大咁提高通行效率。

2020年，第二十一屆菜博會的籌備工作如期進行。受武漢肺炎大爆發影響，菜博會每個展館暫時冇辦法對外開放。4月8號，菜博會組委會辦公室出通知，決定第二十一屆中國國際蔬菜科技博覽會改做「網上辦會」，會期仲係4月20號至5月30號，展館對外開放時間就視疫情形勢而定。另外，呢屆菜博會仲同期喺壽光蔬菜小鎮搞咗2020中國國際蔬菜種業博覽會。4月20號，第二十一屆中國國際蔬菜科技博覽會暨2020中國國際蔬菜種業博覽會喺壽光蔬菜小鎮開幕，山東衛視、壽光電視台、今日頭條、抖音、新華社用戶端、壽光雲APP等平台喺開幕式會做直播。5月16號，菜博會每個展館恢復對外開放，並用預約、限流等方式做好疫情防控。

展覽內容 
菜博會集產品展銷、經貿洽談、科技推廣、觀光旅遊做一體，主要展覽內容包括精品農資農具、蔬菜同相關產業嘅種子種苗、最有推廣價值嘅蔬菜品種、蔬菜前沿栽培技術同蔬菜文化藝術景觀等。另外，喺菜博會期間，大會組委會還將舉辦中國文化產業博覽會、台灣農產品精品展、中國盆景精品邀請展等一系列「展中展」、「會中會」活動。

歷屆主題 
 第一屆：展示蔬菜之鄉風采，加強技術交流合作，創造繁榮交易環境，倡導綠色市場文明
 第二屆：共享綠色，架起交流合作、發展橋樑
 第三屆：綠色與科技
 第四屆：綠色與科技
 第五屆：綠色與科技
 第六屆：綠色·科技·未來
 第七屆：綠色·科技·未來
 第八屆：綠色·科技·未來
 第九屆：現代·科技·希望
 第十屆：綠色·科技·創新·發展
 第十一屆：綠色·科技·發展·共享
 第十二屆：綠色·科技·未來
 第十三屆：綠色·科技·未來
 第十四屆：綠色·科技·未來
 第十五屆：綠色·科技·未來
 第十六屆：綠色·科技·未來
 第十七屆：綠色·科技·未來
 第十八屆：綠色·科技·未來
 第十九屆：綠色·科技·未來
 第二十屆：綠色·科技·未來
 第二十一屆：綠色·科技·未來
 第二十二屆：綠色·科技·未來

交通 
壽光嘅2路公交車直接喺市區同主會場之間來回，從汽車站發車，途經健康街、晨鳴路、聖城街，直達主會場。早班上晝6點30分發車，公交車班次間隔9分鐘－15分鐘左右。另外，菜博會期間重將設立喺主會場同全福元百貨來回之間嘅專線。

類:壽光
類:展覽